2020-2021-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

10 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1.*Çук çын юри тĕпĕнче пĕр пĕрчĕк тырă пулмасан та шăлса пуçтарсан пĕр пăт пуçтарăнать теççĕ.* **Юри** сăмах мĕне пĕлтерет? Вăл лексикăн хăш ушкăнне кĕрет? *Тĕрĕс хуравшăн – 5 балл.*

*2.Ĕнсе хыçнипе ĕç пулмасть. Ĕç алла çыпăçмасть. Вут çурнă çĕрте çамка та çурăлма пултарать. Вун пиллĕкчен авман пилĕк йывăрпа авăнать. Выртса тăнипе хырăм тăранмасть.* Ÿт-пÿ сăмахĕсене тупăр. Вырăсла куçарăр. *Кашни тĕрĕс хуравшăн – 2 балл. Пĕтĕмпе – 10 балл.*

3. *Хĕвел çав тери пĕçерет.* Йăнăш тупăр та тÿрлетĕр. *Тĕрĕс хуравшăн – 5 балл.*

4. Уйăх çутатать, анчах ăшăтмасть. Чарăну паллине мĕншĕн лартнине ăнлантарăр. *Тĕрĕс хуравшăн – 3 балл*

5. Ĕç умĕн çурла çавапа пĕрле урапа пăти те хатĕрле тенĕ. Йăнăш тупăр та тĕрĕслĕр. *Тĕрĕс хуравшăн – 3 балл.*

6. «… чăн та талантлă поэт пулнă, унăн çырас , ĕçлес кăмăлĕ иксĕле пĕлми çăлкуçĕ пек тапса тăнă, вăл хăйĕн тăван халăхне чĕререн юратнă, уншăн çунса ĕçленĕ, пусмăрлă-асаплă вăхăтра хăйĕн ĕмĕр манми поэмине çырса хăварма пултарнă».

Çак сăмахсене кам пирки каланă? Калаканĕ пирки эсир мĕн пĕлетĕр? *Тулли хуравшăн - 5 балл.*

7. «… Патшара ларса мана

Йăлăхтарчĕ – малалла

Эпĕ кайăп вăрмана,

Парăр пуртă ман алла!»

Çак сăмахсене кам калать? Прозведени ятне, унăн авторне çырăр. *Калаканĕн ятне тĕрĕс çырнăшăн – 3 балл. Ячĕпе авторне палăртнăшăн – 4 балл. Пĕтĕмпе – 7 балл.*

8. *«…Шăрăх, сивĕ е йепе –*

*Эпир пулнă, пур, пулатпăр!»*

Сăвă йĕркисен авторне палăртăр*. Тĕрĕс хуравшăн – 3 балл.*

9. Мĕн вăл эссе? *Тĕрĕс хуравшăн – 4 балл.*

10. *«Çын тĕллевсĕр пурăнмасть».* Панă ваттисен сăмахĕпе эссе çырăр. *Тулли хуравшăн - 5 балл.*