2020-2021-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

6 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 50 балл пухма пулать

1.Тарăн шухăшлă, ытарлă пĕлтерĕшлĕ, этеме пурнăçра кирлĕ шухăшсене пĕтĕмлетсе каланă сăмахсене ……….. теççĕ.

*Тĕрĕс хуравшăн – 5 балл.*

2.Çирĕк, çăка, çарăк, йăмра сăмахсене вырăсла куçарăр. Хăшĕ ытлашши?

*Тĕрĕс хуравшăн – 5 балл.*

*3.Улмуççине ан силле, пиçсе çитнĕ улми хăйех ÿкет.* Йăнăш тупăр та тÿрлетĕр. *Тĕрĕс хуравшăн – 3 балл.*

*4. Пĕр пăрçа пин ылтăн теççĕ.* Ÿсентăран ятне тупăр, падеж тăрăх вĕçлĕр. *Кашни тĕрĕс хуравшăн 2 балл. Пĕтĕмпе - 4 балл.*

5.Палана йÿçĕрен паллаççĕ, наяна ĕçĕнчен паллаççĕ. ***Йÿçĕ, наян*** сăмахсен антонимĕсене тупăр. *Кашни тĕрĕс хуравшăн 3 балл.* *Пурĕ 6 балл.*

6.Йывăççи нумай та, кашталăх сахал. Тĕп членсене тупăр, мĕншĕн чарăну палли лартнине ăнлантарăр. *Тĕрĕс хуравшăн – 5 балл.*

7. «…Пĕри ун хуппине вистенĕ, тепри шывне юхтарнă.

Кĕçех илемĕ пĕтрĕ йывăçăн».

Сăмах мĕнле йывăç пирки пырать? Çак сăвă йĕркисене хăш произведенирен илнĕ? Авторĕ кам? *Тулли хуравшăн – 5 балл.*

8. Тымар Энтьюкĕ мĕнле тымартан упăте çури тăвать? Произведени ятне тата унăн авторне çырăр. *Йывăç ятне çырнăшăн – 3 балл. Ячĕпе авторне палăртнăшăн – 4 балл. Пĕтĕмпе – 7 балл.*

9. «Чăп-чăмăркка – чăмăркка, турат çинче – йăлтăркка ». Тупмалли юмахăн тупсăмне тупăр. *Тĕрĕс хуравшăн – 5 балл.*

10. «Пĕччен йывăçа ытларах çил тустарать». Панă ваттисен сăмахĕн пĕлтерĕшне ăнлантарса парăр. *Тулли хуравшăн - 5 балл.*